-Kontumaċja FIL-PRIM'AWLA TAL-QORTI ĊIVILI ILLUM, 3 ta' Gunju 2021. Rat ir-Rikors Ġuramentat Daniel Brankov Schembri Diacono li permezz tiegħu wara li ppremetta illi : Ftit żmien ilu akkwista vettura tat-tip Toyota Vitz bin-numru tar- reġistrazzjoni 'CBT-419', mingħand il-konvenut, bil-prezz ta' ħamest elef ewro (€5,000) u bil-ftehim illi l-istess attur jagħtih il-karozza tiegħu tat- tip Subaru J10, bin-numru tar-reġistrazzjoni 'IAJ-626' . Għalkemm il-konvenut kien obbliga ruħu li jirreġistra t-trasferiment tal- vettura de quo mal-Awtorita` għat-Trasport fMalta, u cioe` dik bin-numru tar-reġistrazzjoni 'IAJ-626' minn fuq isem l-attur għal fuq ismu, huwa baqa' inadempjenti. Talab lil din il-Qorti sabiex: Il-konvenut aċċetta u ħa r-responsabbilta` tal-vettura Subaru JI0, bin-numru tar-reġistrazzjoni 'IAJ-626', meta l-esponenti tahielu bħala parti mill-ftehim meta hu akkwista l-vettura Toyota Vitz bin- numru tar-reġistrazzjoni 'CBT-419' Il-konvenut naqas milli jadempixxi l-obbligazzjoni assunta minnu li jirreġistra t-trasferiment tal-karozza Subaru J10 f' ismu, mal- Awtorita` għat-Trasport f' Malta; Tordna lill-konvenut sabiex fi żmien qasir u perentorju ffissat minn din l-Onor. Qorti, huwa jersaq sabiex jaddivjeni għat-trasferiment tal-vettura Subaru J10 numru 'IAJ-626' f' ismu; Taħtar kuratur sabiex kemm-il darba l-konvenut jonqos milli jaddivjeni għat-trasferiment tal-vettura msemmija fit-terminu prefiss mill-Qorti, il-kuratur ikun ordnat sabiex jagħmel it- trasferiment tal-vettura msemmija f' isem l-konvenut. Bl-ispejjeż kollha a kariku tal-konvenut. Rat illi minkejja li ġie notifikati bir-Rikors Maħluf bil-mezz tal-affissjoni u pubblikazzjoni, il-konvenut baqa' ma ppreżenta l-ebda Risposta Maħlufa u għalhekk huwa kontumaċi. Rat l-atti kollha tal-kawża. Rat id-dokumenti li ġew esebiti in atti. Rat li l-Qorti tat terminu ta' għaxart ijiem biex il-konvenut jippreżenta nota ta' sottomissjonijiet iżda baqa' inadempjenti. L-attur ipprova skont il-liġi l-pretenzjonijiet tiegħu. Ikkunsidrat: Għal dawn il-motivi, l-Qorti taqta' u tiddeċiedi billi: Tilqa' l-ewwel talba u tiddikjara li l-konvenut aċċetta u ħa r-responsabbilta` tal-vettura Subaru JI0, bin-numru tar-reġistrazzjoni 'IAJ-626', meta l-esponenti tahielu bħala parti mill-ftehim meta hu akkwista l-vettura Toyota Vitz bin- numru tar-reġistrazzjoni 'CBT-419'. Tilqa' t-tieni talba billi tiddikjara li l-konvenut naqas milli jadempixxi l- obbligazzjoni assunta minnu li jirreġistra t-trasferiment tal-karozza Subaru J10 f'ismu, mal-Awtorita` għat-Trasport f'Malta. Tilqa' t-tielet talba billi tordna lill-konvenut sabiex fi żmien xahar mid-data ta' din is-sentenza jersaq sabiex jaddivjeni għat-trasferiment tal-vettura Subaru Tilqa' r-raba' talba billi taħtar kuratur lill-avukat Dottor Martha Farrugia Grungo sabiex kemm-il darba l-konvenut jonqos milli jaddivjeni għat-trasferiment tal- vettura msemmija fit-terminu prefiss mill-Qorti, il-kuratur tkun ordnata sabiex tagħmel it-trasferiment tal-vettura msemmija f'isem l-konvenut. Bl-ispejjeż a kariku tal-konvenut.